**Retningslinier for brug af sociale medier**

Der er ca. 2,6 mio danskere som har en facebook profil, hermed er facebook i dag det største sociale netværk i Danmark. Men nedenstående retningslinjer gælder også for de øvrige sociale medier.

For det første skal du huske, at når du slår noget op på sociale medier, er din målgruppe mennesker, der IKKE er medlem af Rotary. Det skyldes, at sociale medier er offentlige medier, som alle kan se.

**Derfor skal du altid overveje:**

* ”Er det her emne/opslag i det hele taget interessant, hvis man ikke er medlem af Rotary?”
* ”Hvordan kan jeg gøre det her emne/opslag interessant for nogen, der ikke er medlem?”

**Desuden:**

* Overvej nøje, hvad du skriver om Rotary og Rotarys arrangementer.
* Overvej, om din viden er fortrolig, før du skriver.
* Overvej, om indholdet er passende at offentliggøre.
* Opfør dig på facebook på samme måde, som du vil gøre, hvis du står overfor en person.
* Pas på dit ordvalg når du skriver.
* Vis respekt og loyalitet overfor Rotarys ånd og ikke hvad der er din egen mening.
* Udtryk dig med omtanke og formuler dig på en konstruktiv måde.
* Overhold god debatskik, det vil sige: afhold dig fra racisme, sexisme, nedsættende bemærkninger, injurier, grov slang og latrinære udtryk.
* Tag dig god tid til at skrive et godt svar.
* Læs svaret igennem en ekstra gang, før du udgiver teksten.
* Respekter ophavsretten og undgå at kopiere andres tekst og billeder, med mindre  ophavsmanden har givet tilladelse til det. Du må heller ikke pdf’e omtaler fra avisen og dele dem. Du må gerne linke til avisens hjemmeside.
* Husk referencer til kilder. Kildehenvisninger gør din tekst mere troværdig og anvendelig og  modvirker misforståelser.
* Offentliggør ikke billeder af personer uden deres tilladelse.
* Brug din sunde fornuft på samme måde som du gør på Internettet eller når du skriver mails.

**Lær mere om sociale medier:**

Vidste du, at du som Rotary-medlem har adgang til et læringscenter på [www.Rotary.org](http://www.Rotary.org)?

Her finder du blandt andet e-learning kursuserne ”Building Rotary’s Public Image” og ”The Rotary Brand.”  
  
Du kan også logge på Brand Center på [www.rotary.org](http://www.rotary.org) og finde billeder og andet materiale, du kan bruge på sociale medier.  
  
Har du brug for gode råd om, hvordan du bruger sociale medier i arbejdet med Rotary, kan du kontakte du få hjælp hos dit lokale distrikt. Du finder kontaktpersoner under dit eget distrikts side på hjemmesiden.  
  
Du er også velkommen i facebook-gruppen ”ERFA-gruppe for PR- og Branding-interesserede Rotary-medlemmer i Danmark”, hvor vi løbede vil dele ideer og viden. Gruppen er oprettet af og administreres af Jeannette Refstrup, ARPIC, Zone 18, 2020-2021.  
  
Link til gruppen: <https://www.facebook.com/groups/923995064722422/>  
  
Endelig har forskellige sociale medier også glimrende, konstant opdaterede sider, hvor du gratis kan lære mere.  
  
Her finder du facebooks læringscenter: <https://www.facebook.com/business/learn>

Her finder du LinkedIns læringscenter: <https://www.linkedin.com/learning/>